Dirqiin Kiristaanessuu Marsaa 1ffaa (1189_1529) Gadaa Mootuummaa Zaaguwee keessa Muslimoota dirqiin Kiristaana godhamaa akka turan seenaan ni addaassa. Barri mootummaa zaaguwee naannoo Bara 937_ 1137ALA gidduudha.Teessoon mootummaa Zaaguwee Roohaa(kan booda Laalibalaatti jijjiiramte) dha.Muslimoonni yeroo bara 1000 irraa 1267 keessatti naannoo sana keessaa bakka addaatti argamu turan.Fkn,Naannoo Harar,Haroo laangaanoo fi baatee kaasuun ni danda'ama.Dabalataan Tigiraayi Waagar Harriibaa fi Indirtaa keessas jiraataa turan. Dhiibbaa Yeroo Mootummaa Zaaguwee Muslimoota Kiristaanessuuf godhame gabaabsine yoo ilaalle.. Zabana Aangoo Mootummaa Garba Masqal Laalibalaa bara 1189-1229 tti yeroo kana gidduutti Muslimoonni lakkoofsaan Kuma 20 ta'an laalibalaa irraa buqqaafamuun Kiristaanonni iddoo isaani qubsiifamaniiru.Sababni isaan buqqaafamanis Islaamummaa gadi dhiisuu waan didaniifi. Dabalataan naannoo bara 1077 _1092 gidduutti Masjiidota Baay'eetu Jijjifame.Muslimoonni barnoota akka wal hin barsiifneeefis dhiibbaan guddaan irratti godhamaa ture.